Luana Barbosa dos Reis

Luana Barbosa dos Reis (Miguelópolis, 1981eko azaroaren 12a - Ribeirão Preto, 2016ko apirilaren 13a)  brasildar emakume beltz eta lesbiana izan zen, São Paulo estatuko Ribeirão Preto hiriko Polizia Militarraren eraso batean poliziak bortizkeriaz erakl zuena.

 Bizitza 
Luana eta bere ahizpa Roseli dos Reis São Paulo estatuko Miguelopolisen jaio ziren, Euripedes eta Luis izan ziren haien gurasoak. Aitak, Luisek, hiru tiro jaso zituen eta behartsu bezala lurperatu zuten Peruseko hilerrian, Sao Paulo hiriaren ipar-mendebaldean. 1981eko azaroaren 10ean erail zuten, Luana jaio eta bi egunera. Berrogei egun geroago izan zuten haren amak eta seme-alabek haren hilketaren berri. Luanak Dos Reisek aurrekari polizialak zituen, armak izatea eta lapurreta leporatu zizkioten eta espetxeratu egn zuten. 2009an atera zen espetxetik eta garbitzaile, zerbitzari eta saltzaile lanetan jadun zuen baita ikasten ere.

 Gertakaria 
Bizi zen auzoan, Jardim Paivan, Ribeirão Preton, Luana 2016ko apirilaren 8an arratsaldeko 7etan atera zen bere etxetik 14 urteko semea zelai batera eramateko, polizia militarrek bere kaleko izkinan heldu ziotenean. Ahizparen arabera, emakume polizia bat eskatu omen zion miaketa egiteko, baina haren eskaerari jaramonik egin ez ziotenez, ez zuen utzi gizonezko agenteek mia zezaten, eta une horretan hasi ziren erasoak.

Francisco Mango Neto Polizia Militarreko teniente koronelak abusuak ukatu zituen, eta atxiloketaren arrazoia Dos Reisek une horretan lapurtutako motor bat gidatzen zuen susmoa izan zela jakinarazi zuen. Polizia Militarraren arabera, agenteei aurre egin eta eraso egin zien. Lekuko baten arabera, gutxienez sei poliziak egin zioten eraso Dos Reisi.

Dos Reis apirilaren 13an, asteazkenean, hil zen, Hospital das Clinicas (HC-UE) ospitaleko Larrialdi Unitatean ingresatu eta bost egunera. Heriotza-ziurtagiriak adierazi zuen garuneko iskemia akutua izan zuela, traumatismo kranioentzefalikoaren ondorioz.

 Ikerketa 
Brasilgo Abokatuen Ordenak jakinarazi zuenez, Dos Reis ustezko jipoiarekin zerikusia zuten polizia militarrak kargugabetu egin zituzten, kasuaren ikerketak amaitu arte. Eduardo Silveira Martins OABko Gai Beltz eta Antidiskriminatzaileen Batzordeko koordinatzaileak aurkeztu zuen kargugabetze eskaera, ikerketa polizialean eragina izan zezaketela argudiatuta.

2017ko otsailaren 3an São Paulo Estatuko Justizia Militarrak (JMSP) hiru polizien aurkako ikerketa artxibatu egin zuen eta, komunikatu batean, Brasilgo Ministerio Publikoak delitu militarraren frogarik ez zegoela uste zuela jakinarazi zuen. Robinete Le Fosse fiskalak kasua ixtea eskatu zuen, "delituzko materialtasunik ez zegoelako".

 Erreakzioak 
NBE Emakumeak-ek eta Nazio Batuen Giza Eskubideetarako Goi Komisarioak (ACNUDH) komunikatu bat bidali zuten 2016ko maiatzaren 4an, asteazkena, Dos Reis-en heriotzari buruzko “ikerketa inpartzial” bat eskatzeko. Oharrak adierazten zuenez, "biktimak berak, bere heriotza tragikoaren aurretik, eta bere senideek egindako txostenaren arabera, sexismo, arrazakeria eta lesbofobia praktiken zantzu sendoak zeuden bere heriotzara eraman zuten gertakarietan, Brasilen eta munduan emakumeek lortutako berme indibidual eta kolektiboen aurka doan eskubide urraketa maltzur batean". Senideek eta giza eskubideen aldeko GKEek erasotzaileen lesbofobia, arrazakeria eta zigorgabetasunaren aurka protesta egin zuten apirilaren 23an, Ribeirão Pretoko, Pedro II Antzokiaren aurrean.

Julio Cesar Fernandes Neves Herriaren Defendatzaileak Estatuko Fiskaltza Nagusiari eskatu zion fiskal bat izenda zezala ikerketei jarraipena emateko. Herriaren Defendatzaileak São Pauloko Estatuko Polizia Militarraren inspektoreari, Levi Anastaccio Felix koronelari, galdetu zion Barne Ministerioan Dos Reisen heriotzari buruz ospitaleratu ondoren erregistratutako txostenei buruz, poliziak eta Douglas Luiz de Paula, Fabio Donizet eta Cameti Andreti militarrek "kolpeen ondorioz, lekukoen eta senideen arabera, eragindako lesioengatik" .

 Aintzatespenak 
2016ko maiatzaren 2an, torturetatik bizirik atera zirenek eta feministek instalazio bat egin zuten diktadura militarraren indarkeriaren biktimen oroimenez Rio de Janeiroko Barne Defentsako Operazio Zentroan (DOI-Codi), torturaren erdigunean, eta ekitaldi horretan Dos Reis ere gogoratu zuten. São Pauloko (Condepe) Giza Eskubideen Defentsarako Kontseiluko presidenteak, Rildo Marques de Oliveirak, adierazi zuen polizia militarrak botere gehiegikeria egin zuela Luanarengana hurbiltzean.

 Erreferentziak 

 Kanpo estekak 

 Giza Eskubideetarako Nazio Batuen Goi Komisarioaren eta NBE Mujeres Brasilen oharra Luana Reisen hilketari buruz - NBE Emakumeak

Kategoria:São Paulo estatuko jendea
Kategoria:Afro-brasildarrak
Kategoria:Eraildako emakumeak
Kategoria:Lesbianak
Kategoria:Brasilgo LGBT pertsonak
Kategoria:2016ko hilketak